อาทิตย์ก่อนๆ ลูกสุนัขเล่นกับแมวจรค่ะ แบบงับขากัน แล้วเหมือนแมวมาแย่งข้าวน้องกินด้วย แล้วน้องก็ไปกินต่อแมว หลังจากนั้น 2-3 วันหนูก็ยังเห็นแมวอยู่ มันก็เล่นก็นอนอยู่แถวบ้าน แต่หลังจากวันนั้นก็ไม่เห็น อาจจะเป็นเพราะหนูไม่ค่อยอยู่บ้านด้วย อยากทราบว่า สมมติว่าแมวมีเชื้อพิษสุนัขบ้า แล้วน้องหมาของหนูกัดกับแมวแล้วน้องหมามีเชื้อ เชื้อจะเริ่มแสดงอาการประมาณกี่วันคะ
สวัสดีค่ะ เมื่อสุนัขได้รับเชื้อพิษสุนัขบ้ามาจากสัตว์อื่นๆ จะมีระยะฟักตัวนานประมาณ 3-8 สัปดาห์ค่ะสำหรับแมว หากแมวเป็นโรคพิษสุนัขบ้า จะมีอาการผิดปกติและเสียชีวิตภายใน 4-5 วัน ดังนั้น หากยังคงเห็นแมวมีชีวิตนานมากกว่า 5 วันนับตั้งแต่มีมาเล่นกับลูกสุนัข แสดงว่าแมวไม่ได้เป็นโรคพิษสุนัขบ้า และลูกสุนัขที่มาเล่นกับแมวก็จะไม่ติดเชื้อพิษสุนัขบ้าค่ะ นอกจากนี้ หากลูกสุนัขได้รับการฉีดวัคซีนป้องกันพิษสุนัขบ้าแล้ว โอกาสที่สุนัขจะติดเชื้อก็ถือว่าน้อยมากค่ะ